b'\n_START_ARTICLE_\nPerevoz\n_START_PARAGRAPH_\nPerevoz (ven. \xd0\x9f\xd0\xb5\xd1\x80\xd0\xb5\xd0\xb2\xd0\xbe\xcc\x81\xd0\xb7) on kaupunki Ni\xc5\xbeni Novgorodin alueella Ven\xc3\xa4j\xc3\xa4ll\xc3\xa4. Se sijaitsee Suran sivujoen Pjanan varrella 118 kilometri\xc3\xa4 Ni\xc5\xbeni Novgorodista kaakkoon. Kaupunki on Perevozin piirin keskus. Sen kautta kulkee Moskovan ja Kazanin v\xc3\xa4linen rautatie (Perevozskajan asema). Asukkaita on 9\xc2\xa0200 henke\xc3\xa4 (vuonna 2005)._NEWLINE_Perevoz tunnetaan 1500-luvulta l\xc3\xa4htien Pjana-joen ylityspaikkana. Vuonna 1779 siit\xc3\xa4 tuli kaupunki ja Ni\xc5\xbeni Novgorodin l\xc3\xa4\xc3\xa4niin kuuluneen kihlakunnan keskus. Sittemmin se menetti asemansa kaupunkina. Vuonna 1962 Perevoz sai kaupunkimaisen taajaman statuksen ja vuonna 2000 siit\xc3\xa4 tuli j\xc3\xa4lleen kaupunki. Nyky\xc3\xa4\xc3\xa4n siell\xc3\xa4 on l\xc3\xa4hinn\xc3\xa4 elintarviketeollisuutta.'